Az eljárás rövid ismertetése:
A rendelet célja a családnak, mint a társadalom alapvető egységének támogatása, az önkormányzat hozzájárulása a gyermek születését követően a szülők gyermekvállalással, neveléssel járó anyagi terheinek csökkentéséhez.

Támogatásra jogosultság feltételei:
- mindkét szülő – a gyermek születését közvetlenül megelőző 6 hónapban – megszakítás nélkül Herceghalom község közigazgatási területén állandó bejelentett lakóhellyel rendelkezik, és életvitelszerűen Herceghalom községben tartózkodik,
- a gyermeket saját háztartásában, Herceghalom községben neveli, és
- a gyermek megszületésekor annak lakóhelyeként a lakcímnyilvántartásba Herceghalom község kerül bejegyzésre.
Tartózkodási hellyel rendelkező szülő, gyám, családba fogadó szülő abban az esetben igényelhet támogatást, ha rendelkezik a tulajdonos azon nyilatkozatával, melyben nem járul hozzá lakóhely létrehozásához.
A kérelem a gyermek születését követő 6 hónapon belül nyújtható be.

Az eljárás jogi alapja: 
Herceghalom Község Önkormányzata Képviselő-testületének 5/2019. (III.15.) számú rendelete az újszülöttek támogatásáról
Illetékességi terület: Herceghalom közigazgatási területe
Benyújtandó dokumentumok:
· a „Kérelem gyermekszületési támogatáshoz” nyomtatvány kitöltve,
· a gyermek(ek) születési anyakönyvi kivonatának másolata,
· a szülők, törvényes képviselők és a gyermek(ek) lakcímigazoló hatósági igazolványának másolata.
Eljárási illetékek: Az eljárás illetékmentes
Eljárás megindítása:
A kitöltött, aláírt nyomtatványt és mellékleteit a Herceghalomi Polgármesteri Hivatalhoz szükséges benyújtani személyesen nyitvatartási időben, vagy eljuttatni postai úton
Ügyintézési határidő: sommás eljárásban[1] 8 nap, teljes eljárásban 60 nap
I. fokon döntést hozó szerv: Herceghalom Község Polgármestere (átruházott hatáskörben)
II. fokon eljáró hatóság: Herceghalom Község Önkormányzatának Képviselő-testülete
 

[1] Az általános közigazgatási rendtartásról szóló 2016. évi CL. törvény 41. § (1) bekezdése értelmében „Sommás eljárásnak van helye, ha a) a hiánytalanul benyújtott kérelem és mellékletei, valamint a hatóság rendelkezésére álló adatok alapján a tényállás tisztázott, és b) nincs ellenérdekű ügyfél.”

